Oficiālais Vēstnesis 140 E , 09/06/2005 Lpp. 0157 - 0159



P6_TA(2004)0013 Situācija Irākā Eiropas Parlamenta Rezolūcija par situāciju Irākā Eiropas Parlaments, - ņemot vērā tā agrāko 2002. gada 16. maija Rezolūciju par situāciju Irākā pēc vienpadsmit gadiem pēc Līča kara [1] un 2003. gada 30. janvāra Rezolūciju par situāciju Irākā [2], tā 2003. gada 24. septembra Ieteikumu par situāciju Irākā [3] un Eiropas Parlamenta un Padomes 2003. gada 18. decembra Lēmumu Nr. 2004/155/EK par elastības fonda mobilizēšanu Irākas rehabilitācijai un atjaunošanai saskaņā ar 1999.gada 6. maija Starpiestāžu nolīguma 24. punktu [4], - ņemot vērā ANO Drošības padomes rezolūcijas Nr.1483 [5], Nr 1500 [6], Nr. 1502 [7], Nr.1511 [8] un Nr.1546 [9], - ņemot vērā Reglamenta 103. panta 2. punktu, A. atzīmējot, ka ANO Drošības padomes rezolūciju Nr. 1546 par Irākas pagaidu valdības suverēnā statusa apstiprināšanu laikposmam no 2004. gada 30. jūnija pieņēma vienbalsīgi, un atbalstot tās īstenošanu, B. tā kā Eiropadome 2004. gada 17.- 18.jūnija sanāksmē atkārtoti apliecināja savas saistības izveidot drošu, stabilu, vienotu, pārtikušu un demokrātisku Irāku un, atzīmējot Vispārējo lietu padomes 2004. gada 13. septembra secinājumu, C. atzinīgi vērtējot Komisijas paziņojumu (KOM(2004)0417) par Eiropas Savienību un Irāku un tajā ierosināto saistību struktūru, D. tā kā politiskā un drošības situācija Irākā joprojām ir nestabila, kā rezultātā tiek nogalināti un ievainoti daudzi eiropieši, Irākas iedzīvotāji un starptautisko militāro spēku pārstāvji; 1. asi nosoda jebkāda veida vardarbību, it īpaši visus teroristu uzbrukumus civiliedzīvotājiem, reliģiskajām minoritātēm, policijas spēkiem un daudznacionālo spēku karavīriem, cilvēku, tostarp žurnālistu un NVO darbinieku sagrābšanu par ķīlniekiem, kā arī zvērīgās slepkavības, kas ir notikušas un ir palikušas nesodītas; apstiprina, ka jādara viss iespējamais, lai apturētu šādus centienus ar vardarbības palīdzību vājinātIrākas valdības un starptautiskās sabiedrības apņemšanos turpināt demokrātisko procesu; 2. it īpaši asi nosoda franču žurnālistu Christian Chesnot un Georges Malbrunot, kā arī Itālijas palīdzības sniedzēju Simona Torretta un Simona Pari, un Lielbritānijas pilsoņa nolaupīšanu un pieprasa šo cilvēku, kā arī visu citu jebkuras valstspiederības ķīlnieku tūlītēju beznosacījumu atbrīvošanu; atzinīgi vērtē visas solidaritātes izpausmes no Irākas pilsoņiem un islāma pasaules attiecībā uz ķīlniekiem; aicina Irākas varas iestādes un visas atbilstīgās oficiālās iestādes darīt visu iespējamo, lai panāktu ķīlnieku atbrīvošanu, un nelikt šķēršļus šiem centieniem; pieprasa, lai tiktu darīts viss iespējamais, lai nogādātu mājāsItālijasžurnālista Enzo Baldoni mirstīgās atliekas; 3. mudina Padomes priekšsēdētāju, Augsto pārstāvi KĀDP jomā un Komisiju atbalstīt attiecīgo dalībvalstu iniciatīvas šī mērķa sasniegšanai; 4. aicina Irākas jaunās valdības iestādes un reliģiskās kopienas valstī,itīpaši reliģisko kopienu vadošās struktūras asi, skaidri un nepārprotami nosodīt jebkuru terorisma izpausmi; 5. atkārtoti apliecina Eiropas Savienības apņemšanos palīdzēt Irākas pārveidošanā un tās kā suverēnas, neatkarīgas un demokrātiskas partnervalsts atkārtotā integrēšanā starptautiskajā sabiedrībā; pilnībā atbalsta Komisijas izdoto un šiem principiem atbilstīgo vidēja termiņa stratēģiju; 6. pieprasa, lai Pārejas posma nacionālās asamblejas vēlēšanas, ko plāno organizētlīdz 2005. gada janvārim un ko uzskata par nozīmīgu soli ceļā uz demokrātiskas Irākas izveidi, notiktu brīvi un godīgi, un ar sieviešu pilntiesīgu piedalīšanos; 7. atbalsta Komisijas priekšlikumu piešķirt vēl 200 miljonus euro kā ES ieguldījumu Irākas atjaunošanā 2005. gadā un mudina Padomi izmantot elastības fondu, lai īstenotu šo apņemšanos ,nesamazinot izdevumus pārējās ESārējās darbības jomās; uzstāj, ka atjaunošanas procesam jābūt pārredzamam visos tā aspektos, it īpaši politikas, ekonomikas un finanšu jomā; 8. iesaka Parlamenta Ārlietu komitejai sagatavot visaptverošu ziņojumu par situāciju Irākā, ņemot vērā kara sekas un visas ar šīs valsts atjaunošanu, rekonstrukciju un stabilizāciju saistītās problēmas; 9. uzdod tā priekšsēdētājam nosūtīt šo rezolūciju Padomei, Augstajam pārstāvim KĀDP jomā, Komisijai, dalībvalstu parlamentiem, Irākas pagaidu valdībai, Irākas pagaidu parlamentam, ANO ģenerālsekretariātam un ANO Drošības padomei. [1] OV C 180 E, 31.07.2003., 499. lpp. [2] OV C 39 E, 13.02.2004., 67.lpp. [3] OV C 77 E, 26.03.2004., 226. lpp. [4] OV L 54, 23.02.2004., 1. lpp. [5] ANO Drošības padomes 2003. gada 22. maija rezolūcija Nr.1483 par "pārvaldi" Irākā pēc kara un ANO īpašā pārstāvja pilnvarām. [6] ANO Drošības padomes 2003. gada 14. augusta rezolūcija Nr.1500 par Irākas valdošās pārstāvju padomes un Apvienoto Nāciju palīdzības pārvaldes izveidi. [7] ANO Drošības padomes 2003. gada 26. augusta rezolūcija Nr.1502, ar ko aicina aizsargāt ANO un humānās palīdzības sniedzējus. [8] ANO Drošības padomes 2003. gada 16. oktobra rezolūcija Nr.1511. [9] ANO Drošības padomes 2004. gada 8. jūnija rezolūcija Nr.1546. --------------------------------------------------